ยอดเงินบริจาคพรรคการเมือง ธันวาคม 2566 พรรคชาติไทยพัฒนา 23.5 ล้านบาท พรรคสร้างอนาคตไทย 23 ล้านบาท
สำนักงาน กกต. เปิดเผยบัญชีรายชื่อผู้บริจาคและจำนวนเงินบริจาค 19 พรรคการเมือง ประจำเดือนธันวาคม 2565 โดยพรรคที่มีเงินบริจาคสูงสุดคือ พรรคชาติไทยพัฒนา 23,520,000 บาท รองลงมาคือ พรรคสร้างอนาคตไทย 23,000,000 บาท พรรคภูมิใจไทย 16,977,500 บาท พรรคเพื่อไทย 10,000,000 บาท พรรคพลังชล 3,381,500 บาท พรรคก้าวไกล 2,292,706 บาท พรรคเศรษฐกิจไทย 1,500,000 บาท พรรคประชาธิปัตย์ 729,000 บาท พรรคพลังปวงชนไทย 710,000 บาท พรรคกล้า 700,000 บาท พรรคเสรีรวมไทย 565,000 บาท พรรคชาติพัฒนากล้า 360,000 บาท พรรคไทยศรีวิไลย์ 300,000 บาท พรรคประชาชาติ 250,000 บาท พรรคทางเลือกใหม่ 200,000 บาท พรรคเส้นทางใหม่ 100,000 บาท พรรคมิติใหม่ 31,000 บาท พรรครวมพลัง 25,000 บาท และ พรรครักษ์ธรรม 21,000 บาท สำหรับรายการเงินบริจาคที่น่าสนใจ อาทิ พรรคชาติไทยพัฒนา มีผู้บริจาค 8 รายการ วงเงิน 23,520,000 บาท โดยนางสาวกัญจนา ศิลปอาชา อดีตหัวหน้าพรรค บริจาคเงินถึง 8,500,000 บาท ขณะที่นายวราวุธ ศิลปอาชา รมว.ทรัพยากรธรรมชาติและสิ่งแวดล้อม หัวหน้าพรรค บริจาคเป็นประโยชน์อื่นใด รวม 660,000 บาท นอกจากนี้ ยังมีเอกชนร่วมบริจาค เช่น บริษัท ลานทอง1987 จำกัด บริจาค 5,000,000 บาท บริษัท โรงสี อ.การเกษตร 2011 จำกัด บริจาค 4,000,000 บาท และบริษัท โรงสีข้าวสุพรรณรุ่งโรจน์ บริจาค 5,000,000 บาท ขณะที่พรรคสร้างอนาคตไทย มีผู้บริจาครวม 4 รายการ วงเงิน 23,000,000 บาท ได้แก่ นายสกล เปาอินทร์ 5,000,000 บาท นายกิตติพันธ์ คงสวัสดิ์เกียรติ 6,000,000 บาท นายธีรวิทย์ พุทธฤดีสุข 6,000,000 บาท และนายสันติ กีระนันทน์ 6,000,000 บาทพรรคเพื่อไทย มีผู้บริจาครวม 2 รายการ วงเงิน 10,000,000 บาท ได้แก่ นายเฉลิมเกียรติ ภูตินาถ กรรมการบริษัท สยาม อินคูเบเตอร์ ซีสเต็ม จำกัด บริจาค 5,000,000 บาท และ หจก.กลุ่มบ้านตาลพัฒนา ธุรกิจรับขนขยะมูลฝอย บริจาค 5,000,000 บาท ส่วนพรรคภูมิใจไทย มีผู้บริจาค 80 รายการ รวม 16,977,500 บาท ในจำนวนนี้มีบริษัท ไรท์แมน จำกัด บริจาคเงิน 2 ครั้ง เป็นเงิน 9,800,000 บาท หจก.เพชรมีชัยเทรดดิ้ง บริจาค 1,998,000 บาท นายพิทักษ์สิทธิ์ ชีวรัฐพัฒน์ บริจาค 999,500 บาท พรรคพลังชล ที่เริ่มกลับมามีความเคลื่อนไหวอีกครั้ง โดยผู้บริจาคเงินจำนวนหลักล้านบาท จำนวน 2 ราย รวม 3,381,500 บาท คือ นายเอกสิทธิ์ งามพิเชษฐ์ ที่ปรึกษาสมาคมนักธุรกิจและการท่องเที่ยวเมืองพัทยา บริจาคประโยชน์อื่นใด 1,313,500 บาท และนางสติล คุณปลื้ม ภรรยานายสมชาย คุณปลื้ม หรือ “กำนันเป๊าะ” บริจาคเป็นประโยชน์อื่นใด 2,068,000 บาท